Etapa cu numărul 27 din Premier League s-a încheiat cu duelul inegal dintre Sheffield și Arsenal Londra, câștigat de elevii lui Mikel Arteta cu scorul de 6-0.
Sheffield – Arsenal 0-6, în Premier League – Șapte victorii la rând pentru "tunari"
Arsenal Londra s-a apropiat la doar două puncte de liderul Liverpool, după a șaptea victorie la rând în Premier League.
Pe terenul lui Sheffield, Odegaard a deschis scorul după doar cinci minute, iar autogolul lui Bogle din minutul 13 a dublat avantajul oaspeților.
Martinelli a punctat și el două minute mai târziu, iar până la pauză, Kai Havertz și Declan Rice și-au trecut și ei numele pe tabela de marcaj.
Trupa lui Mikel Arteta a scăzut turația în partea secundă, în care a mai punctat doar o dată prin White în minutul 58.
A fost a cincea victorie la scor din ultimele șapte etape pentru Arsenal, după 4-1 cu Newcastle, 5-0 cu Burnley, 6-0 cu West Ham și 5-0 cu Crystal Palace.
Cu 61 de puncte, "tunarii" ocupă locul al treilea al clasamentului, cu două puncte mai puțin decât liderul Liverpool și un punct sub Manchester City.
Rezultatele etapei a 27-a din Premier League
Brentford – Chelsea 2-2
Nottingham – Liverpool 0-1
Newcastle – Wolverhampton 3-0
Tottenham – Crystal Palace 3-1
Fulham – Brighton 3-0
Everton – West Ham 1-3
Luton – Aston Villa 2-3
Burnley – Bournemouth 0-2
Manchester City – Manchester United 3-1
Sheffield – Arsenal 0-6
Clasamentul din Premier League
1. Liverpool – 63 puncte
2. Manchester City – 62 p
3. Arsenal – 61 p
4. Aston Villa – 55 p
5. Tottenham – 50 p
6. Manchester United – 44 p
.............................................
18. Luton – 20 p
19. Burnley – 13 p
20. Sheffield – 13 p